|  |  |  |
| --- | --- | --- |
| Prvi.jpg | | 21. мај 2015. **5/15** |
|  |  | |

|  |
| --- |
| **мај 2015. године** |
| САОПШТЕЊЕ ЗА МЕДИЈЕ |

**Рачунар у Српској користи 44,3% домаћинстава и 100% предузећа**

У Републици Српској рачунар посједује 44,3% домаћинстава, а најбројнији корисници рачунара су лица вишег и високог нивоа образовања (76,4%), потом лица средњег образовања (49,2%) и на крају лица нижег образовања (9,2%).

Oд укупног броја домаћинстава у Републици Српској, 47,2% има интернет прикључак, а међу њима 68,8% користи ADSL (DSL). Анализирањем структуре домаћинстава која имају интернет прикључак према висини мјесечног прихода, уочене су велике разлике. Наиме, 85,6% домаћинстaва са просјечним мјесечним нето приходом преко 1 000 КМ посједује интернет прикључак, док је исти случај са 29,3% домаћинстава са приходом до 500 КМ.

Посматрајући референтно тромјесечје у којем је истраживање проведено, а које се односи на период од јула до септембра 2014. године, 38,0% лица је користило интернет, од којих су 79,4% свакодневни корисници. На основу резултата истраживања може се закључити да су међу корисницима интернета у референтном тромјесечју највише заступљена лица старости 16-24 године (93,6%), студенти (88,4%) и лица вишег и високог образовања (74,9%).

У Републици Српској налог на друштвеним мрежама (Facebook, Twitter и сл.) има 91,5% популације старости од 16-24 године. Када је ријеч о корисницима интернета, они најчешће електронски размјењују податке путем електронске поруке са прилогом (37,1%) и путем личног веб сајта и друштвених мрежа (30,8%), док 44,9% интернет популације не размјењује документе електронским путем.

Истраживање је показало и да 76,6% становништва у Републици Српској користи мобилни телефон.

Током 2014. године у Републици Српској 100,0% предузећа је користило рачунар у свом пословању, од чега њих 98,7% има приступ интернету, док их 25,3% плаћа оглашавање на интернету путем огласа, друштвених мрежа, те на другим веб сајтовима.

Од укупног броја предузећа, 19,4% запошљавало је ИКТ стручњаке. Највише их је било запослено у дјелатностима финансија и осигурања (95,0%), а најмање у прерађивачкој индустрији (15,5%). Највише ИКТ стручњака било је запослено у великим предузећима (68,2%).

У Републици Српској 61,0% предузећа у поменутом периоду посједовало је веб сајт. Код предузећа из области финансија, информисања и комуникација, веб сајт је заступљен 100,0%, док је најмање заступљен код предузећа која се баве саобраћајем, складиштењем и везама (36,5%). Од укупног броја предузећа која посједују веб сајт, код 93,7% предузећа садржај на веб сајту је прилагођен редовним посјетиоцима, код 89,8% предузећа посјетиоци имају могућност да се упознају са описом роба, услуга и цјеновником предузећа, а код 65,4% предузећа посјетиоци имају могућност подношења жалби електронским путем.

Графикон 1. Запосленост ИКТ стручњака према подручјима дјелатности, 2014.

**Просјечна нето плата у априлу 835 КМ**

**Највиша просјечна нето плата у подручју *Финансијске дјелатности и дјелатности осигурања* 1 267 КМ, најнижа у подручју *Административне и помоћне услужне дјелатности* 510 КМ**

Просјечна мјесечна нето платазапослених у Републици Српској,исплаћена у априлу 2015. године износи835 КМ, а просјечна мјесечна бруто плата 1 346 КМ.

У односу на април 2014. године, просјечна нето плата исплаћена у априлу 2015. реално је већа за 2,6%, док је у односу на март 2015. године већа реално за 1,6%.

До повећања просјечне нето плате у априлу 2015. у односу на март 2015. дошло је углавном због већег броја плаћених часова рада остварених у подручјима дјелатности вађења руда и камена и информација и комуникација.

Посматрано по подручјима, у априлу 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 267 КМ. Са друге стране, најнижа просјечна плата у априлу 2015. исплаћена је у подручју *Административне и помоћне услужне дјелатности* 510 КМ.

У априлу 2015. године, у односу на март 2015, највећи номинални раст нето плате забиљежен је у подручјима *Вађење руда и камена* 4,8%, *Информације и комуникације* 4,2% и *Грађевинарство* 2,9%.

Смањење плате, у номиналном износу, забиљежено је у подручјима *Пословање некретнинама* 3,2%, *Дјелатности здравствене заштите и социјалног рада* 2,4%и *Умјетност, забава и рекреација* 1,5%.

KM



Графикон 2. Просјечнe нето платe запослених по мјесецима

**Мјесечна инфлација у априлу 2015. године -1,1%**

**Годишња инфлација (IV 2015/ IV 2014) -0,9%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2015. године у односу на претходни мјесец, у просјеку су ниже за 1,1%, док су на годишњем нивоу ниже за 0,9%.

Од 12 главних одјељака производа и услуга, више цијене забиљежене су у четири, ниже цијене, такође, у четири, док су цијене у четири преостала одјељка, у просјеку, остале на истом нивоу.

Највећи раст забиљежен је у одјељцима *Алкохолна пића и дуван* и *Остала добра и услуге* (0,8%). Раст цијена у одјељку алкохолних пића и дувана резултат је виших цијена цигарета 4,2% - повећање цијене произвођача од 1. априла, док је повећање у одјељку остала добра и услуге резултат виших цијена у групи производи за одржавање личне хигијене (1,5%). Нешто мање повећање забиљежено је и у одјељку *Храна и безалкохолна пића* (0,4%), а резултат је виших (сезонских) цијена у оквиру група свјеже поврће (5,1%) и воће (0,7%).

У одјељцима: *Намјештај и покућство, Здравство,* Образовање и *Ресторани и хотели* цијене су, у просјеку, остале исте.

Најниже цијене у априлу, забиљежене су одјељку *Становање* (10,4%) односно у групи електрична енергија и други енергенти (13,8%) усљед нижих тарифа за обрачун електричне енергије од 1. априла. Ниже цијене забиљежене су још и у одјељку *Превоз* (0,3%) усљед нижих набавних цијена у групи горива и мазива (0,6%).

**Календарски прилагођена индустријска производња (IV 2015/IV 2014.) већа 2,3%**

**Број запослених у индустрији (IV 2015/IV 2014.) већи 1,3%**

**Календарски прилагођена индустријска производња** у априлу 2015. године у поређењу са априлом 2014. већа је за 2,3%. У подручју *Производња и снабдијевање електричном енергијом, гасом, паром и климатизацији* остварен је раст од 10,3% и у подручју *Вађења руда и камена* раст од 2,5%, док је у *Прерађивачкој индустрији* забиљежен пад од 0,5%. Посматрано према главним индустријским групама по основу економске намјене производа, производња нетрајних производа за широку потрошњу у априлу 2015. године у поређењу са априлом 2014, већа је за 3,8%, интермедијарних производа за 2,4% и енергије за 1,4%, док је производња трајних производа за широку потрошњу мања за 4,2% и капиталних производа за 4,4%.

**Број запослених у индустрији** у априлу 2015. године у односу на исти мјесец прошле године већи је за 1,3%, у односу на просјечан мјесечни број запослених у 2014. години за 1,0% и у односу на март 2015. године за 0,9%. Број запослених у индустрији у периоду јануар - април 2015. године, у односу на исти период прошле године, већи је за 1,1%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од 5,2%, у подручју *Вађење руда и камена* раст од 3,1% и у подручју *Прерађивачка индустрија* раст од 0,2%.

Графикон 3. Индекси индустријске производње, април 2011 – април 2015. (∅2010=100)

**Покривеност увоза извозом (у периоду I-IV 2015.) 59,6%**

У априлу 2015. године остварен је извоз у вриједности 208 милиона КМ и увоз у вриједности од 355 милиона КМ.

У оквиру укупно остварене робне размјене Републике Српске са иностранством у априлу ове године, проценат покривености увоза извозом износио је 58,7%. Проценат покривености увоза извозом за прва четири мјесеца текуће године износио је 59,6%.

У периоду јануар - април 2015. остварен је извоз у вриједности од 791 милион КМ, што је за 7,4% мање у односу на исти период претходне године. Увоз је, у истом периоду, износио милијарду и 327 милиона КМ, што је за 8,3% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - април 2015. године, највише се извозило у Италију и то у вриједности од 151 милион КМ, односно 19,0%, те у Србију 107 милиона КМ, односно 13,5% од укупног оствареног извоза. У истом периоду, највише се увозило из Србије и то у вриједности од 231 милион КМ, односно 17,4% и из Италије, у вриједности од 171 милион КМ, односно 12,9% од укупно оствареног увоза.

Посматрано по групама производа, у периоду јануар - април 2015. године, највеће учешће у извозу остварују вјештачки корунд, алуминијум оксид и алуминијум хидроксид са укупном вриједношћу од 49 милиона КМ, што износи 6,2% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 135 милиона КМ, што износи 10,2% од укупног увоза.

хиљ. КМ

2015

2014

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Информационо друштво**  Сузана Адамовић  suzana.adamovic@rzs.rs.ba  Александра Ђонлага  [aleksandra.djonlaga@rzs.rs.ba](mailto:aleksandra.djonlaga@rzs.rs.ba) |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [biljana.tesic@rzs.rs.ba](mailto:biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **ОБЈАШЊЕЊА ПОЈМОВА** | |
| **∅** - просјек  ¹ - процјена | |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |